399.44 REGOLAMENTI DWAR L-AWTORIZZAZZJONI TA’ UŻU TA’ FREKWENZI (GĦOTI TA’ SERVIZZI SATELLITARI MOBBLI TA’ 2GHz) L-AVVIŻ LEGALI 397 tal-2011 u 139 tal-2017. L-AVVIŻ LEGALI 397 tal-2011 u 139 tal-2017. 1. It-titolu ta’ dawn ir-regolamenti hu r-Regolamenti dwar l-Awtorizzazzjoni ta’ Użu ta’ Frekwenzi (Għoti ta’ Servizzi Satellitari Mobbli ta’ 2GHz). 2. Tifsir. Emendat: A.L.139 tal-2017. Kap. 399. (1) Kull riferenza f’dawn ir-regolamenti għal "l-Att "hi riferenza għall-Att biex Jirregola Komunikazzjonijiet Elettroniċi, u bla ħsara għad-dispożizzjonijiet tas-sub regolament (2), id-dispożizzjonijiet tal-artikolu 2 tal-Att għandhom ikunu japplikaw għal dawn ir-regolamenti. (2) F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: " applikanti magħżulin " tfisser Inmarsat Ventures Limited, kumpannija inkorporata fl-Ingilterra u Wales taħt in-numru 03674573, u Echo Star Mobile Limited (preċedentement magħrufa bħala Solaris Mobile Limited), kumpannija inkorporata fir-Repubblika tal-Irlanda taħt in-numru 426976, li huma identifikati bħala l-applikanti eliġibbli taħt l-Artikolu 2 tad-Deċiżjoni tal-Kummissjoni; " l-Awtorità " tfisser l-Awtorità ta’ Malta dwar il-Komunikazzjoni; " awtorizzazzjoni " tfisser awtorizzazzjoni mogħtija taħt ir-regolament 3; " id-Deċiżjoni tal-Kummissjoni " tfisser id-Deċiżjoni 2009/449/KE tal-Kummissjoni dwar l-għażla ta’ operaturi ta’ sistemi pan-Ewropej li jipprovdu servizzi satellitari mobbli (MSS); " id-Deċiżjoni tal-UE " tfisser id-Deċiżjoni 626/2008/KE tal-Parlament Ewropew u tal-Kunsill dwar l-għażla u l-awtorizzazzjoni ta’ sistemi li jipprovdu servizzi satellitari mobbli (MSS); "ECCReport 233" tfisser ir-rapport ippublikat mill-Kumitat dwar il-Komunikazzjonijiet Elettroniċi fuq il-website tagħha, intitolat" Adjacentband compatibilitystudies foraeronautical CGCsystems operating in thebands 1980-2010 MHz and 2170-2200 MHz"; " komponenti tal-art komplimentari " tfisser stazzjonijiet terrestriwżati f’siti fissi sa biex itejbu d-disponibilità ta’ servizzi satellitari mobbli f’żoni ġeografiċi koperti mill-firxa tas-satelli taż sa telliti tas-sistema, fejn il-komunikazzjoni ta’ stazzjoni spazjali jew aktar ma tistax tkun garantita bil-kwalità meħtiega; "servizzi satellitari mobbli " tfisser servizzi ta’ komunikazzjoni bir-radju provduti minn network ta’ komunikazzjonijiet elettroniċi u faċilitajiet assoċjati li jistgħu jipprovdu servizzi ta’ komunikazzjoni bir-radju bejn stazzjon tal-art mobbli f’Malta u xi stazzjon jew stazzjonijiet spazjali, jew bejn stazzjonijiet tal-art mobbli f’Malta permezz ta’ xi stazzjon jew stazzjonijiet spazjali; "servizzi satellitarimobblihybrid " tfisser servizzi pprovduti b’kombinazzjoni ta’ wieħed jew aktar komponeti tal-art komplimentari flimkien ma’ wieħed jew aktar stazzjonijiet tal-ispazju. 3. Għoti ta’ awtorizzazzjonijiet lill-applikanti magħżulin. Emendat: A.L.139 tal-2017. (1) L-Awtorità għandha tagħti awtorizzazzjoni taħt dawn ir-regolamenti lil kull wieħed mill-applikanti magħżula għal użu f’Malta tal-frekwenzi speċifikati għal dak applikant magħżul skont l-Artikolu 3 tad-Deċiżjoni tal-Kummissjoni għall-għoti ta’ servizzi ta’ wieħed jew aktar stazzjonijiet tal-ispazju soġġett għal kundizzjonijiet kif stipulati f’dawn ir-regolamenti: Iżda l-awtorizzazzjoni għall-għoti ta’ servizzi ta’ wieħed jew aktar stazzjonijiet tal-ispazju għandha tkun effettiva fid-data tal-publikazzjoni tagħha fil-website uffiċjali tal-Awtorità: Iżda wkoll fil-ħruġ ta’ xi awtorizzazzjoni bħal din l-Awtorità għandha tipprovdi dwar kull kundizzjoni li tkun oġġettivament ġustifikata, mhux diskriminatorja, proporzjonata u trasparenti hekk kif tista’ tqis li tkun meħtieġa fiċ-ċirkustanzi u li tkun skont id-deċiżjoni tal-UE u d-deċiżjoni tal-Kummissjoni: Iżda wkoll li kull awtorizzazzjoni bħal dik għandha tkun valida għal perjodu ta’ tmintax-il sena li jibdew jeddekorru mit-13 ta’ Mejju 2009. (2) Għall-finijiet tas-sub regolament (1), il-frekwenzi speċifikati fl-Artikolu 3 tad-Deċiżjoni tal-Kummissjoni huma dawn li ġejjin: (a) Inmarsat Ventures Limited, minn 1980 sa 1995 MHz għal komunikazzjonijiet mill-art għall-ispazju, u minn 2170 sa 2185 MHz għal komunikazzjonijiet mill-ispazju għall-art; u (b) Echo Star Mobile Limited, minn 1995 sa 2010 MHz għal komunikazzjonijiet mill-art għall-ispazju, u minn 2185 sa 2200 MHz għal komunikazzjonijiet mill-ispazju għall-art. (3) L-għoti ta’ awtorizzazzjonijiet taħt dawn ir-regolamenti: (a) L.S.399.28 m’għandhomx, meta l-applikanti magħżulin ikunu biħsiebhom jipprovdu servizzi ta’ komunikazzjonijiet elettroniċi f’Malta, jeżentaw lil dawk l-applikanti mill-obbligu li jkollhom li jiksbu b’diliġenza għas-spejjeż tagħhom kull permess, liċenza jew approvazzjoni jew awtorizzazzjoni oħra tkun kif tkun magħrufa, li tista’ tkun meħtieġa għall-kostruzzjoni, it-tħaddim u l-manutenzjoni tas-servizzi jew ta’ xi parti minnhom, jew mill-obbligu li jikkonformaw ruħhom ma’ kull kundizzjoni ta’ permess, liċenza jew approvazzjoni jew awtorizzazzjoni oħra bħal dawk, kif inhu meħtieġ taħt l-Att, taħt ir-Regolamenti dwar Networks u Servizzi ta’ Komunikazzjonijiet Elettroniċi (Ġenerali), il-liġijiet u r-regolamenti kollha nazzjonali, deċiżjonijiet tal-Awtorità, u l-Liġi tal-Unjoni Ewropea li tapplika; (b) għandhom ikunu bla ħsara għall-ħlas mill-applikanti magħżulin lill-Awtorità tad-drittijiet li hemm provdut dwarhom fl-Iskeda I: Iżda l-ħlas ta’ dawn id-drittijiet għandu jkun bla ħsara għal kwalunkwe drittijiet oħra li jistgħu ikunu dovuti fir-rigward tal-għoti ta’ servizzi jew networks ta’ komunikazzjonijiet elettroniċi. 4. Kundizzjonijiet ta’ awtorizzazzjoni għall-għoti ta’ servizzi minn wieħed jew aktar stazzjonijiet tal-ispazju. Emendat: A.L.139 tal-2017. (1) L-Awtorità għandha tiżgura li l-awtorizzazzjonijiet għall-għoti ta’ servizzi minn wieħed jew aktar stazzjonijiet tal-ispazju ikunu bla ħsara għall-kundizzjonijiet komuni speċifikati fl-Artikolu 7(2) tad-Deċiżjoni tal-UE, jiġifieri - (a) l-applikanti magħżulin għandhom jużaw il-frekwenzi li dawk l-applikanti huma awtorizzati li jużaw konformement mar-regolament 3(1) għall-għoti ta’ servizzi satellitari mobbli; (b) kull applikant magħżul għandu jimxi mal-punti 6 sa 9 stipulati fl-Anness mad-Deċiżjoni tal-UE fil-perjodi speċifikati msemmija fihom; (ċ) kull applikant magħżul għandu jonora kull rabta mogħtija minn dak l-applikant fl-applikazzjoni tiegħu jew matul il-proċedura tal-għażla komparattiva msemmija fl-Artikoli 4 u 6 tad-Deċiżjoni tal-UE rispettivament; (d) kull applikant magħżul għandu jipprovdi lill-Awtorità rapport annwali li jkun jindika l-istat ta’ żvilupp tas-sistema satellitari mobbli proposta minnu. (2) Awtorizzazzjoni ma tistax tiġi trasferita. 5. Ħtiġiet ta’ sorveljanza, rappurtar u informazzjoni. (1) L-Awtorità għandha tissorvelja jekk l-applikanti magħżulin ikunux qegħdin jikkonformaw ruħhom mal-kundizzjonijiet tal-awtorizzazzjoni tagħhom. (2) Kap. 418. Kap. 418. Is-setgħat tal-Awtorità taħt l-Att u taħt l-Att għat-Twaqqif ta’ Awtorità ta’ Malta dwar il-Komunikazzjoni, sakemm dawn ikollhom x’jaqsmu mal-ħtiġiet ta’ infurzar u informazzjoni, għandhom ikunu japplikaw meta l-Awtorità tkun meħtieġa tieħu xi azzjoni biex tiżgura li l-applikanti magħżulin ikunu konformi mal-obbligazzjonijiet li jkollhom taħt dawn ir-regolamenti u taħt l-awtorizzazzjonijiet mogħti jin lilhom. (3) Meta jirriżulta - (a) li kien hemm xi ksur minn applikant magħżul ta’ xi kundizzjoni waħda jew aktar minn dawk speċifikati fl-awtorizzazzjoni tagħhom; jew (b) li l-Awtorità tkun ħadet azzjoni taħt dawn ir-regolamenti kontra xi applikant magħżul dwar xiksur bħal dak, l-Awtorità għandha tipprovdi lill-Kummissjoni Ewropea kull informazzjoni dwar dak il-ksur jew azzjoni matul dawk il-perjodi li jistgħu jiġu hekk stabbiliti mill-Kummissjoni Ewropea. 6. Komponenti tal-art komplimentari. Sostitwit: A.L.139 tal-2017. Kap. 418. (1) L-Awtorità għandha tagħti awtorizzazzjoni skont dawn ir-regolamenti lill-applikanti magħżula li jitolbu lill-Awtorità awtorizzazzjoni addizzjonali għad-dritt ta’ użu ta’ spektrum tar-radju għal għoti ta’ komponenti tal-art komplimentari tas-sistemi ta’ satelliti mobbli li huma soġġetti għal kundizzjonijiet stipulati f’dawn ir-regolamenti: Iżda meta tagħti awtorizzazzjoni bħal din l-Awtorità tista’ tipprovdi għal kwalunkwe kundizzjonijiet li huma oggettivament ġustifikabbli, mhux diskriminatorji, proporzjonati u trasparenti, kif tista’ tqis li huma neċessarji skont iċ-ċirkustanzi u li huma skont id-deċiżjoni tal-UE. (2) L-Awtorità għandha tassigura li l-awtorizzazzjonijiet għal komponenti tal-art komplimentari ta’ sistemi satellari mobbli huma soġġetti għal kondizzjonijiet komuni speċifikati fi l-Artikolu 8(3) tad-Deċiżjoni tal-UE, jiġifieri: (a) l-operaturi magħżula għandhom juzaw l-ispektrum tar-radju li jkun ġie allokat lilhom sabiex jipprovdu komponenti tal-art komplimentari ta’ sistemi mobbli permezz tas-satellita mobbli skont ir-regolament 3(1); (b) il-komponenti tal-art komplimentari għandhom jikkostitwixxu parti integrali tas-sistemi satellari mobbli u għandhom ikunu kontrollati minn mekkaniżmu tal-ġestjoni tar-riżorsi u tan-network satellitari; huma għandhom jużaw l-istess direzzjoni ta’ trasmissjoni u l-istess partijiet tal-meded ta’ frekwenza bħal dwak użati mill-komponenti satellitari assoċjati u ma għandhomx ikabbru l-ħtieġa ta’ spektrum tas-sistema mobbli permezz tas-satellita assoċjata; (ċ) l-operazzjoni indipendenti ta’ komponimenti tal-art komplementari f’każ ta’ defiċjenza tal-komponent tas-satellita tas-sistema mobbli assoċjata ma għandhiex iddum għal aktar minn tmintax-il xahar; (d) id-drittijiet għall-użu u għal awtorizzazzjonijiet għandhom jingħataw għal perjodu ta’ żmien li jispiċċa mhux iktar tard mill-iskadenza tal-awtorizzazzjoni tas-sistema mobbli assoċjata. (3) Bla ħsara għall-kondizzjonijiet komuni stipulati fid-Deċiżjoni tal-UE, is-servizzi mogħtija mill-operaturi magħżula għandhom ikunu servizzi tas-satellitamobblihybrid. (4) L-operaturi magħżulin li għandhom awtorizzazzjoni mogħtija mill-Awtorità għandhom jiżguraw li fit-tħaddim tal-komponenti tal-art komplimentari ma tiġi kkaġunata l-ebda interferenza li hi ta’ ħsara għal sistemi oħra li joperaw f’meded ta’ frekwenzi fil-viċin, b’mod partikolari dawk fil-meded 1980-2010 MHz u 2170-2200 MHz: Iżda lill-operaturi magħżula li jgawdu awtorizzazzjoni għall-għoti ta’ servizzi satellitarimobblihybrid li huma bissaeronawtiċi għandhom jimplimentaw dwak il-miżuri ta’ mitigazzjoni msemmija fil-ECCReport233 biex jaċċertaw il-ko-eżistenza ma’ sistemi oħra li joperaw fil-meded ta’ frekwenzi fil-viċin: Iżda wkoll l-Awtorità għandha d-dritt li timponi restrizzjonijiet addizzjonali fl-awtorizzazzjoni mogħtija skont ir-regolament 5(1) biex tindirizza kwistjonijiet dwar ko-esistenza ma’ sistemi oħra li joperaw fil-meded ta’ frekwenzi fil-viċin. (5) Sostitwita: A.L.139 tal-2017. Sostitwita: A.L.139 tal-2017. L-operaturi magħżula li jgawdu awtorizzazzjoni għall-għoti ta’ servizzi satellitarimobblihybrid li huma bissaeronawtiċi għandhom jimplimentaw komponenti tal-art komplimentari li huma skont l-ECCReport233: Iżda l-Awtorità tista’ tqis talbiet magħmula bil-miktub minn operaturi magħżula għall-implimentazzjoni ta’ komponenti tal-art komplimentari li għandhom parametri tekniċi li huma inqas restrittivi minn dawk imsemmija fl-ECCReport 233. L-Awtorità għandha tibbaża l-kunsiderazzjonijiet tagħha fuq il-riżultanzi ta’ studji ta’ bandia jaċenti kompatibli, li għandhom ikunu aċċessibli mill-operaturi magħżula konċernati.